Dennis Technology Labs ບໍລິສັດຜູ້ຊຽວຊານລະບົບຮັກສາຄວາມປອດໄພໄດ້ຈັດເຮັດລາຍງານຜົນການວິເຄາະຄວາມແມ໋ນຍຳໃນການກວດຈັບໄວຣັສ ແລະມັນແວລ໌ຕ່າງໆ ຂອງເລົ່່າບັນດາຊອຟົແວລ໌ແອນຕີ້ໄວຣັສຊັ້ນນຳ ຊຶ່ງຂໍ້ສະຫລຸບໃນລາຍງານທີ່ໜ້າສົນໃຈກໍຄື ແອນຕີ້ໄວຣັສເວີລ໌ຊັນແຈກຟຣີບາງຕົວສາມາດເອົາຊະນະຜະລິດຕະພັນທີ່ວາງຈຳໜ່າຍໃນທ້ອງ ຕະຫລາດອີກຕ່າງຫາກ
ໃນຂະນະດຽວກັນ ຜົນການທົດສອບຍັງເຜີຍໃຫ້ເຫັນວ່າ ຜະລິດຕະພັນທີ່ເຮົາຮູ້ຈັກກັນດີບາງຕົວກັບມີລະບົບປ້ອງກັນໄວລັດ ແລະມັນແວລ໌ທີ່ໃຊ້ໃນການທົດສອບໄດ້ຄ່ອນຂ້າງຕ່ຳຈົນບໍ່ໜ້າເຊື່ອ ຊຶ່ງທາງ Dennis Technology Labs ໃຊ້ໄພຄຸກຄາມທີ່ພົບໃນອິນເຕີເນັດແທ້ໆ ໃນການທົດສອບປະສິດທິພາບໃນການປ້ອງກັນຂອງຊອຟົແວລ໌ແອນຕີ້ໄວຣັສຈາກບໍລິສັດຊັ້ນນຳ ຕ່າງໆ ບໍ່ວ່າຈະເປັນ Avast!, AVG, Avira, BitDefender, Kaspersky, McAfee, Microsoft, Symantec, Panda ແລະ Trend Micro
ເປັນໄປຕາມຄາດ Norton Internet Security 2010 ຂອງ Symantec ເຂົ້າວິນເປັນອັນດັບໜຶ່ງຕາມຕິດ້ວຍຊອຟົແວລ໌ຈາກ Trend Micro ແລະ Kaspersky ຢ່າງໃດກໍຕາມ ຜົນການທົດສອບທີ່ໜ້າແປກໃຈທີສຸດກໍຄື McAfee Internet Security 2009 ແລະ Panda Internet Security 2010 ກັບເປັນສອງອັນດັບທ້າຍ ໂດຍທັງສອງມີປະສິດທິພາບໃນການປ້ອງກັນມັນແວລ໌ໄດ້ສຳເລັດ ແລະລົ້ມເຫລວເທົ່າໆ ກັນ
ໃນ ຂະນະທີ່ AVG ເວີລ໌ຊັນແຈກຟຣີທີ່ມັກຈະໄດ້ຮັບການແນະນຳໃຫ້ໃຊ້ໂດຍນິຕະຍາສານຄອມພິວເຕີເຫລັ້ມຕ່າງໆ ມີຄະແນນຄວາມສາມາດໃນການປ້ອງກັນຕ່ຳກວ່າໂດຍສະເລ່ຍ ແລະບໍ່ໄດ້ເກັ່ງກວ່າຊອຟົແວລ໌ແຈກຟຣີຕົວອື່ນໆພໍເທົ່າໃດໃນການທົດສອບເທື່ອນີ້ ໂດຍສະເພາະເມື່ອທຽບກັບ Avast! Home Edition 4, Avera AntiVir Personal ແລະ Microsoft Security Essentials ທັງນີ້ອົງກອນກາງຢ່າງ Anti-Malware Testing Standards Organisation ທີ່ມີສະມາຊິກເປັນບໍລິສັດຜູ້ຜະລິດຊອຟົແວລ໌ເເອນຕີ້ໄວຣັສ ແລະບໍລິສັດທົດສອບຫລວງຫລາຍເປັນສະມາຊິກ ໄດ້ລີວິວລາຍງານສະບັບນີ້ແລ້ວ ຊຶ່ງພົບວ່າ ຫລັກການທົດສອບພື້ນຖານຖືກຕ້ອງ ແລະເປັນເທື່ອທຳອິດທີ່ລາຍງານການທົດສອບຜ່ານການລີວິວໂດຍອົງກອນນີ້ຢ່າງສົມບູນ
Credit:Arip.co.th